Σε οδομαχίες με πετροπόλεμο και κυνηγητό με τα ΜΑΤ κατέληξε η συγκέντρωση διαμαρτυρίας των οπαδών του συγγραφέα Χαρούκι Μουρακάμι, ενάντια στην απόφαση της Σουηδικής Ακαδημίας να μην τον βραβεύσει με το φετινό Νόμπελ λογοτεχνίας.

H ατμόσφαιρα ήταν τεταμένη από νωρίς το πρωί, καθώς τα social media είχαν κατακλυστεί από μηνύματα «Μουρακαμικών» που προπαγάνδιζαν με κάθε τρόπο την επικείμενη νίκη του αγαπημένου τους συγγραφέα.

Με την ακακοίνωση όμως του ονόματος της Μονρό, οι «Μουρακαμικοί» συγκεντρώθηκαν αυθόρμητα μπροστά στη σουηδική πρεσβεία, φωνάζοντας συνθήματα όπως «Μουρακάμι, είσαι Νομπελίστας στην Καρδιά μας» και «Το Δίκιο θα Προκάμει – Νόμπελ στον Μουρακάμι».

Γρήγορα, όπως ήταν αναμενόμενο, τα πνεύματα οξύνθηκαν, όταν θερμόαιμοι «Μουρακαμικοί», με τη βοήθεια αναγνωστών του Πάολο Κοέλιο, έβαλαν φωτιά σε κάδους σκουπιδιών και άρχισαν να σπάνε βιτρίνες βιβλιοπωλείων.

Η επέμβαση των ΜΑΤ κατεύνασε προς στιγμήν τα πνεύματα, αλλά ομάδες σκληροπυρηνικών Μουρακαμικών σκορπίστηκαν στους γύρω δρόμους γράφοντας συνθήματα υπέρ του αγαπημένου τους συγγραφέα και συνεχίζοντας τις καταστροφές.

Εκ μέρους της κυβέρνησης, ο εκπρόσωπος Σίμος Κεδίκογλου καταδίκασε τα επεισόδια από όποιο είδος λογοτεχνίας κι αν προέρχονται, και κάλεσε τον ΣΥΡΙΖΑ να κάνει το ίδιο, αλλιώς θα είναι απόδειξη ότι υποκίνησε τα επεισόδια.

(Σημείωση: Το κείμενο αυτό και η φωτογραφία που το συνοδεύει, αποτελούν προϊόν επινόησης με στόχο τη σάτιρα και σε καμία περίπτωση δεν ανταποκρίνονται στην πραγματικότητα. Καταναλώστε τα υπεύθυνα)

Κάντε Like στη σελίδα του Moufanet στο Facebook

(Σημείωση: Το κείμενο αυτό και η φωτογραφία που το συνοδεύει, αποτελούν προϊόν επινόησης με στόχο τη σάτιρα και σε καμία περίπτωση δεν ανταποκρίνονται στην πραγματικότητα. Καταναλώστε τα υπεύθυνα)

Κάντε Like στη σελίδα του Moufanet στο Facebook

Follow @MoufaNet